Novas publicaziuns rumantschas

(lr)

Las "Funtaunas - istorgia da la litteratura rumantscha per scola e pievel" da Gion Deplazes en rumantsch grischun èn conuschentas. Cumparids èn gia dus toms. Tom I: "Dals origins a las refurmas"; tom 2: "Da las refurmas a la revoluziun franzosa" e da nov datti uss il tom 3: "Da la revoluziun franzosa a l'avertura litterara". Quest terz tom preschenta sin 260 paginas la litteratura rumantscha dal 1800 al 1950. La retscha "Funtaunas" dat in'interessanta survista dal svilup da la litteratura rumantscha da tut las regiuns e da tut ils idioms, davent da las funtaunas oralas fin a noss dis. Ils cudeschs, concepids sco ovra da consultaziun, cuntegnan ritgamain citats originals e bleras datas ed illustraziuns. Pretsch: Tom I e 2 mintgamai fr. 15.-, tom 3 fr. 25.-.